GiliGold/VAD_KnessetCorpus huggingface dataset:
שאול יהלום: בקשת יו"ר ועדת הכספים להקדמת הדיון בהצ"ח ניירות ערך (תיקון מס' 24) (דיווח אלקטרוני), התשס"ג-2002, לפני קריה שניה ושלישית.
שאול יהלום: יש בקשה של יושב ראש ועדת הכספים, שמבקש לפטור מחובת הנחה את הצעת חוק ניירות ערך, שמדבר על איך אפשר להגיש מסמך לרשות, באמצעות מסר אלקטרוני החתום בחתימה אלקטרונית.
שאול יהלום: מדובר בהכנסת העניין של חתימה אלקטרונית מאושרת לנושא של ניירות ערך.
שאול יהלום: מי בעדת הפטור לחובת הנחה לקריאה שניה ושלישית?
שאול יהלום: 4.א בקשת יו"ר ועדת החוקה, חוק ומשפט להקדמת הדיון בהצעת חוק המפלגות (הוראת שעה בעניין קיצור מועדים לרישום מפלגה), התשס"ג-2002.
שאול יהלום: לנושא הבא זקוקים לתשעה חברים.
שאול יהלום: יש שתי בקשות של ועדת החוקה, חוק ומשפט.
שאול יהלום: אין תשעה חברים ולכן אני דוחה את המשך הישיבה לשעה 15:00.
החוק הבאות: א.
החוק הבאות: הצעת חוק המפלגות (הוראת שעה בעניין קיצור מועדים לרישום מפלגה), התשס"ג-2002 – בכל הקריאות.
החוק הבאות: ב.
החוק הבאות: הצעת חוק מימון מפלגות (הבחירות לכנסת השש-עשרה)(הוראת שעה), התשס"ג-2002 – בכל הקריאות.
חברי הוועדה: מ"מ היו"ר שאול יהלום מיכאל איתן אורי אריאל זאב בוים משה גפני אליעזר זנדברג יצחק סבן מרינה סולודקין יאיר פרץ צלי רשף יורי שטרן
קצרנית: בקשת יו"ר ועדת החוקה, חוק ומשפט להקדמת הדיון בהצעות החוק הבאות: א.
קצרנית: הצעת חוק המפלגות (הוראת שעה בעניין קיצור מועדים לרישום מפלגה), התשס"ג-2002 – בכל הקריאות; ב.
קצרנית: הצעת חוק מימון מפלגות (הבחירות לכנסת השש-עשרה)(הוראת שעה), התשס"ג-2002 – בכל הקריאות
שאול יהלום: אני פותח את ישיבת הוועדה.
שאול יהלום: אני מעלה להצבעה פטור בקריאה ראשונה של שני חוקים של ועדת חוקה, חוק ומשפט.
שאול יהלום: החוק הראשון הוא תיקון לחוק המפלגות (הוראת שעה בעניין קיצור המועדים לרישום מפלגה), התשס"ג-2002.
שאול יהלום: זה חוק שנועד לכך שאם יש מפלגות חדשות, למרות קיצור התקופה מאפשרים להם גם במיטת סדום להגיש.
משה גפני: בלי הנושא הפלילי?
שאול יהלום: בלי הנושא הפלילי.
שאול יהלום: כולל אם מפלגה עוברת על החוק מבחינת מימון, אפשר להוציא לה צו מניעה.
שאול יהלום: ה צ ב ע ה בעד – 10 נגד – אין
שאול יהלום: הדיון בחוק יוקדם.
שאול יהלום: בכל הקריאות אושר פטור מחובת הנחה.
יוסי כץ: הנושא הראשון הוא בקשת יו"ר ועדת העבודה, הרווחה והבריאות למיזוג הצעות חוק – רביזיה.
יוסי כץ: מדובר בהצעת חוק שעות עבודה ומנוחה שאושרה בדיון מוקדם, הצעת חוק התאמת שעות עבודה ומנוחה לצורכי המשק אושרה בקריאה ראשונה.
יוסי כץ: הבקשה היא לאשר מיזוג הצעות החוק.
מרינה סולודקין: הצעת החוק אומרת שיום ראשון יהיה יום מנוחה.
יוסי כץ: אני מבין שהכוונה היא להעביר את הצעת החוק בקריאה ראשונה.
ארבל אסטרחן: יש הצעה אחת שעברה ראשונה והצעה אחת שעברה קריאה טרומית מוקדם יותר.
מרינה סולודקין: אנחנו רוצים שתהיה רציפות בכנסת הבאה.
יוסי כץ: ה צ ב ע ה בעד – 2 נגד – אין
יוסי כץ: מי בעד אישור בקשת המיזוג, לפי סעיף 122ב לתקנון הכנסת?
יוסי כץ: עבודת הוועדות בפגרת הבחירות
יוסי כץ: בפגרת הבחירות 2001 פיזרו את הכנסת והתירו ישיבה אחת לכל ועדה בתקופת הפגרה, למעט ועדת החוץ והביטחון וועדת הכספים, שיושבות בהתאם לצורך.
יוסי כץ: במקרה הזה ועדת הכספים צריכה ממילא להשלים את חוק ההסדרים ואת חוק התקציב.
יוסי כץ: בפגרת הבחירות 1999 הותרו שלוש ישיבות לוועדות האחרות.
מרינה סולודקין: אני מציעה שיותרו שתי ישיבות לכל ועדה.
ארבל אסטרחן: יש גם הוועדות המשותפות והוועדה המיוחדת שנוגעות לחוק ההסדרים.
יוסי כץ: אנחנו מאשרים שתי ישיבות לכל ועדה, פרט לוועדת החוץ והביטחון, ועדת הכספים וועדת הכנסת שאינן מוגבלות.
יוסי כץ: כמו כן לא מוגבלות הוועדות המשותפות שנוגעות לחוק ההסדרים.
יוסי כץ: בקשת יושב-ראש ועדת הפנים להקדמת הדיון
יוסי כץ: הצעת חוק חופש המידע (תיקון – חברה בת של תאגיד עירוני), התשס"ב-2002, נדונה בוועדת הפנים ואיכות הסביבה ואושרה להנחה לקריאה שנייה ושלישית.
יוסי כץ: חבר הכנסת משה גפני, יושב-ראש הוועדה, מבקש להתיר להקדים את ההנחה, בהתאם לסמכותה לפי סעיף 125 לתקנון הכנסת.
יוסי כץ: מי בעד מי נגד?
יוסי כץ: ה צ ב ע ה בעד – 3 נגד – אין
יוסי כץ: יו"ר ועדת הכספים פונה אלינו בבקשה לפי סעיף 125 לתקנון, פטור מחובת הנחה, להתיר לקיים ביום ההנחה את הצעת חוק לעידוד מחקר ופיתוח בתעשייה (תיקון מס' 2), מי בעד ירים את ידו.
יוסי כץ: בעד – 1 נגד – אין נמנעים – אין ההצעה לפטור מחובת הנחה בנושא הצעת חוק לעידוד מחקר ופיתוח בתעשייה (תיקון מס' 2), התשס"ג-2002, נתקבלה.
יאיר פרץ: אם כך, ברשותכם, אני עובר להצבעה.
יאיר פרץ: מי בעד ההתפלגות?
יאיר פרץ: ה צ ב ע ה ההתפלגות אושרה
יאיר פרץ: ההתפלגות בסיעת רע"מ אושרה פה אחד.
יאיר פרץ: הישיבה נעולה.
יוסי כץ: שלום וברכה.
יוסי כץ: רבותי, אני מתכבד לפתוח את ישיבת ועדת הכנסת.
יוסי כץ: קודם כול, יש טענה לחריגה מגדר נושא הצעת חוק ההסדרים במשק המדינה.
יוסי כץ: הטענה היא של חבר הכנסת פרוש.
יוסי כץ: מי מביע את עמדת חבר הכנסת ליצמן, יושב-ראש ועדת הכספים, ומי מביע את העמדה של חבר הכנסת פרוש?
יוסי כץ: אני חושב שאין מתאים יותר מאשר חבר הכנסת גפני להביא את העמדות של שניהם.
משה גפני: אדוני היושב-ראש, מדובר על הסתייגות שהכניס חבר הכנסת פרוש, לגבי הנושא של תעריפי המים לבתי-חולים ולמקוואות.
משה גפני: בשעתו התקבל החוק הזה, וזה נכנס לספר החוקים.
משה גפני: בתוכנית הכלכלית הכניסו את זה כהסתייגות, וזה עבר בתוכנית הכלכלית.
יוסי כץ: לבטל או להחיל?
יוסי כץ: גברתי היועצת המשפטית תסביר את הנושא.
אנה שניידר: כידוע, ועדת הכספים דנה עכשיו בהצעת חוק ההסדרים במשק המדינה לשנת 2003 ומכינה אותה לקריאה שנייה ושלישית.
אנה שניידר: במהלך הדיון הוגשו הסתייגויות, ובין ההסתייגויות הוגשה הסתייגות של חבר הכנסת מאיר פרוש, שלא כלולה בחוק ההסדרים, היא מתייחסת לנושא תעריפי מים, שלא נדונים בשום סעיף בהצעת חוק ההסדרים.
אנה שניידר: את הנושא עצמו יכול להסביר נציג אגף התקציבים, מה בדיוק משמעותה של ההסתייגות הזאת.
אנה שניידר: הועלתה לגביה טענת נושא חדש, ועל-פי סעיף 120 לתקנון הנושא עבר לוועדת הכנסת.
מאיר פרוש: עצם הדבר שהנושא בא לפה לדיון, זו גם הוכחה שלא כול כולו של הנושא חדש.
מאיר פרוש: ביקשתי הסתייגות אחת לגבי בתי-חולים ומקוואות, שלגביהם לא תחול ריבית, שזה דבר שמופיע בחוק ההסדרים.
מאיר פרוש: באותה מסגרת, מכיוון שיש בעיה לגבי עצם תקפות החוק שיזמתי לפני שנתיים, והקימו בגללו ועדה מיוחדת בראשות שירי ויצמן.
מאיר פרוש: אני ביקשתי, ואני זוכר עוד את הוויכוח עם אנה שניידר, ששאלה אותי בשעתו למה אני הולך על חקיקה פרטנית לתעריף מים של בתי חולים, ואמרתי שאני לא רוצה להיות במצב שבחקיקה ראשית יבואו ויתקפו את זה, לכן אני רוצה תעריף ספציפי בחקיקה פרטית.
מאיר פרוש: גם בית-החולים ברזילי באשקלון פנה לוועדת הכספים ושאל איך אפשר, בחקיקה ראשית, לבוא ולמחוק חקיקה פרטנית לגבי בתי-חולים.
מאיר פרוש: הכנסתי את ההסתייגות לגבי עצם הריבית, ואני מציע לא לעמוד בהתגוננות בבתי-משפט על החקיקה הראשית שנעשתה בתקופה של הוועדה המיוחדת של ויצמן שירי.
מאיר פרוש: אני מציע לאשר את ההסתייגות.
אמיר לוי: התיקון שאנחנו מבקשים בחוק ההסדרים מדבר על הטלי הפקה ועל ריבית לאלה שלא משלמים בזמן.
אמיר לוי: התיקון שמבקש חבר הכנסת פרוש הוא תיקון על חוק הסדרים שעבר לפני שנה, וזה לא התיקון שנמצא עכשיו.
אמיר לוי: מה שכבודו מבקש קשור לתעריפים ולא להטלי הפקה ולא לריבית.
אפי אושעיה: פה לא דנים על המהות.
גלעד ריקלין: יש פה השפעה על תקציב המדינה.
גלעד ריקלין: מאחר שזה נושא שלא ידונו עליו, אין לי פה החישוב, אבל המשמעות היא הורדה של תעריפים.
יוסי כץ: מי בעד הכרה בהסתייגות של חבר הכנסת פרוש כנושא חדש, ירים את ידו, מי נגד?
יוסי כץ: בעד – 2 נגד – רוב נמנע – 1 הוחלט שההסתייגות של חבר הכנסת מ' פרוש לא תהיה נושא חדש.
יוסי כץ: ההסתייגות תעלה במליאה כדת וכדין.
יוסי כץ: הצעת חוק התקציב לשנת הכספים 2003, התשס"ג-‏2002
יוסי כץ: הצעת חוק לתיקון פקודת מס הכנסה (מס' 134), התשס"ג-‏2002
יוסי כץ: בקשת יו"ר ועדת הכספים להקדמת הדיון בהצעות החוק הבאות לפני הקריאה השנייה והשלישית: א) הצעת חוק התקציב לשנת הכספים 2003, התשס"ג-2002; ב) הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2003), התשס"ג-2002; ג) הצעת חוק לתיקון פקודת מס הכנסה (מס' 134), התשס"ג-2002.
משה גפני: אני לא מבין למה זה בוער?
יוסי כץ: גברתי היועצת המשפטית, הואיל והדיון נקבע למחר, האם יש צורך בהחלטה היום?
אנה שניידר: כן, בהחלט, יש צורך בהחלטה היום, כי לפי התקנון, חוק שמונח לקריאה שנייה ושלישית צריך להיות מונח 24 שעות על שולחן הכנסת.
אנה שניידר: אין לנו אפשרות כזאת, משום שהדיון נקבע למחר, לכן כל החוקים שאמורים לעלות מחר – אולי הייתי מרחיבה ואומרת שיש עוד חוקים שצריכים להגיע, אולי יש חלק שסוכם שיעלו ביחד עם חוק ההסדרים, לא כחלק מחוק ההסדרים – אין מנוס מלקבל אישור של ועדת הכנסת לפטור מחובת ההנחה.
אפי אושעיה: בוועדת ההסכמות שהיתה בין יושב-ראש הקואליציה, מזכיר הממשלה, יושב-ראש הכנסת וביני סיכמנו שכל החוקים, בעקבות התקנות, שבקריאה שנייה ושלישית, יובאו למליאה גם במהלך הפגרה, אבל, בשום פנים ואופן לא הצעות חוק בקריאה ראשונה, גם של הממשלה, שאינן קשורות לתקציב.
אנה שניידר: אין פה קריאה ראשונה.
אפי אושעיה: גברתי היועצת המשפטית, הערתי את ההערה הזאת בעקבות העובדה שהממשלה בכל זאת הניחה הצעת חוק בקריאה ראשונה.
זאב בוים: פה מדובר על קריאה שנייה ושלישית.
משה גפני: אדוני היושב-ראש, מה זו הצעת חוק לתיקון פקודת מס-הכנסה.
משה גפני: זו הצעה שעדיין דנים עליה בוועדת הכספים?
אנה שניידר: זו הרפורמה.
משה גפני: יש עדיין דיון בוועדת הכספים לגבי ההסתייגויות שלהם.
זאב בוים: הם ידונו.
זאב בוים: אם זה יהיה מוכן, יעלו את זה להצבעה.
יוסי כץ: רבותי, מי בעד אישור בקשת יושב-ראש ועדת הכספים לפטור מחובת הנחה, ירים את ידו.
יוסי כץ: בעד – רוב
יוסי כץ: בקשת פטור מחובת הנחה אושר.
יוסי כץ: הצעת חוק תאגידי מים וביוב (תיקון מס' 2), התשס"ג-‏2002
יוסי כץ: הצעת חוק רשות הנמלים והרכבות (תיקון מס' 12), התשס"ג-2002 – פרק י"ב להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2003), התשס"ג-2002
יוסי כץ: בקשת יושב-ראש ועדת הכלכלה להקדמת הדיון בהצעות החוק הבאות לפני הקריאה השנייה והשלישית – א) הצעת חוק תאגידי מים וביוב (תיקון מס' 2), התשס"ג-200--
אנה שניידר: הצעות החוק האלה היו בחוק ההסדרים ועברו לוועדת הכלכלה.
יוסי כץ: הוועדה השלימה את עבודתה?
אנה שניידר: עד כמה שאני מבינה, כן.
יוסי כץ: --ב) הצעת חוק להסדרת הפיקוח על כלבים, התשס"ג-2002; ג) הצעת חוק רשות הנמלים והרכבות (תיקון מס' 12), התשס"ג-2002.
יוסי כץ: אלה הן שלוש ההצעות.
יוסי כץ: האם מישהו רוצה להצביע בנפרד על כל אחת מהן?
זאב בוים: אפשר להצביע ביחד.
יוסי כץ: מי בעד אישור בקשתו של ישב-ראש ועדת הכלכלה, ירים את ידו.
יוסי כץ: בעד – רוב נגד- 1 נמנע – 1 בקשת יו"ר ועדת הכלכלה להקדמת הדיון בהצעות חוק לפני הקריאה השנייה והשלישית אושרה.
יוסי כץ: הבקשה אושרה ברוב קולות.
יוסי כץ: בקשת יושב-ראש ועדת החוקה, חוק ומשפט להקדמת הדיון בהצעות החוק הבאות לפני הקריאה השנייה והשלישית – הצעת חוק ההסדרים במשק המדינה (תיקוני חקיקה).
יוסי כץ: במה מדובר?
אנה שניידר: הסנגוריה הציבורית ועוד כמה סעיפים.
יוסי כץ: מי בעד אישור בקשת יושב-ראש ועדת החוקה, ירים את ידו.
יוסי כץ: בעד – רוב נגד – 1 נמנע – 1 בקשת יו"ר ועדת החוקה, חוק ומשפט להקדמת הדיון בהצעות חוק לפני הקריאה השנייה והשלישית אושרה.
אנה שניידר: יש כאן מספר הצעות חוק שוועדת הכנסת העבירה לוועדות אחרות.
יוסי כץ: מה שנמצא בסדר-היום, יובא לדיון.
יוסי כץ: מה שלא הוגש בכתב, לא יינתן, ומחר נשב שוב.
אנה שניידר: רציתי להבהיר שוועדת הכנסת פיצלה את חוק ההסדרים לכל מיני ועדות, ויש כאלה שאולי, כתוצאה מטעות מינהלית, לא העבירו את הבקשה.
יוסי כץ: נראה במה מדובר, לא ניתן פטור גורף.
יוסי כץ: בקשת יושב-ראש ועדת החינוך להקדמת הדיון בהצעת חוק הלוואות לשכר לימוד (תיקון)
זאב בוים: מה זה?
אתי בן-יוסף: זה סעיף מחוק ההסדרים.
דרורה ליפשיץ: זה סעיף שהוגש בהצעת חוק ההסדרים ועבר בוועדת החינוך.
יוסי כץ: מי בעד אישור בקשת יושב-ראש ועדת החינוך, ירים את ידו.
יוסי כץ: בעד – רוב נגד – אין נמנעים – 1 בקשת יו"ר ועדת החינוך להקדמת הדיון בהצעת חוק הלוואות לשכר לימוד (תיקון) אושרה.
יוסי כץ: 6.
יוסי כץ: סדרי הדיון בהצעת חוק התקציב והצעת חוק ההסדרים בקריאה שנייה ושלישית
יוסי כץ: סדרי הדיון בהצעת חוק התקציב והצעת חוק ההסדרים בקריאה שנייה ושלישית.
יוסי כץ: האם למישהו יש הצעות?
זאב בוים: כיוון שאני מניח שיש לכולם עניין להעביר את התקציב, אני מציע שיהיה דיון של שש שעות על בסיס חלוקה סיעתית.
נעמי חזן: אתה מדבר על הצעת חוק התקציב, לא על הצעת חוק ההסדרים.
זאב בוים: אני מדבר על הכול.
נעמי חזן: חוק ההסדרים זה הסתייגויות.
זאב בוים: חברת הכנסת חזן, אני יודע שזה הסתייגויות אישיות, ובכל זאת אני מציע, על-פי סעיף 131, שנקבע סדרי דיון.
זאב בוים: אני מציע שיהיה דיון של שש שעות, על בסיס חלוקה סיעתית, כשכל סיעה, מתוך הכרה וידיעה אלה הסתייגויות חבריה הציעו, תעשה חלוקה פנימית על הכול.
אנה שניידר: אבל לא על הרפורמה.
אנה שניידר: הרפורמה לא רלוונטית.
נעמי חזן: אדוני היושב-ראש, מקדמת דנא נהוג שיש הפרדה בין הדיון על חוק ההסדרים לבין הדיון על חוק התקציב.
נעמי חזן: דבר ראשון, אני מבקשת שההפרדה הזאת תישמר גם עכשיו.
נעמי חזן: לא ייתכן שיש דיון משולב בחוק ההסדרים ובחוק התקציב בקריאה שנייה ושלישית.
נעמי חזן: דבר שני, הדבר נהוג כבר שנים רבות לגבי הדיונים על חוק ההסדרים, משום שמדובר בהסתייגויות אישיות ובנושאים כבדי משקל.
נעמי חזן: יש מסגרת זמן בנושא הזה, שהיא מקציבה יותר זמן מאשר הדיון של חוק התקציב.
נעמי חזן: דבר שלישי, אני מבקשת שהדיון על חוק ההסדרים יהיה דיון אישי על הסתייגויות, ולגבי חוק התקציב יהיה דיון סיעתי.
נעמי חזן: עם כל הכבוד לממשלה הזאת, לא בטוח בכלל אם צריך בזמן בחירות להעביר תקציב, אבל אם כן, לפחות בימים אלה, שהדיון יהיה מכובד, וכנהוג.
יוסי כץ: גברתי היועצת המשפטית, האם יש תקדים לכך שאיחדו את הדיון בחוק ההסדרים עם הדיון בחוק התקציב?
אנה שניידר: לא זכור לי דבר כזה.
עבד-אלמאלכ דהאמשה: יש פה גם סתירה לגופו של עניין.
עבד-אלמאלכ דהאמשה: הרי חוק ההסדרים לכאורה בא כדי לאפשר העברת התקציב.
עבד-אלמאלכ דהאמשה: קודם צריך לגמור את חוק ההסדרים, לדון בו, לראות שזה מה שמאפשרים, ולאחר מכן לדון בתקציב.
עבד-אלמאלכ דהאמשה: אני בעד שיהיה דיון אישי.
עבד-אלמאלכ דהאמשה: יש חברי כנסת שנמצאים ומעוניינים להתבטא, ויש חברי כנסת שבכלל לא נמצאים.
זאב בוים: לכן באה ההצעה הזאת.
יוסי כץ: אני חושב שאני נקי מאינטרסים.
יוסי כץ: בכוונה שאלתי את השאלה הזאת, כיוון שכל דבר שנעשה עכשיו יש בו משום תקדים, ומחר הוא עלול להוות תקדים גם לימים רגילים, כלומר, לא ערב בחירות.
יוסי כץ: לכן הייתי מציע שכל הצעה שתועלה כאן תביא בחשבון לא ליצור תקדים לגבי הפרדה בין התקציב לחוק ההסדרים, אחרת נמצא את עצמנו במצב שבו יצרנו תקדים לכנסות הבאות גם בימים כתיקונם.
יוסי כץ: יום אחד אנחנו בקואליציה ויום אחד אנחנו באופוזיציה, חשוב לשמור על כללי המשחק.
מיכאל איתן: גזלת את המילים מפי.
מיכאל איתן: פרקטית, אין שום בעיה, אפשר להקצות ארבע-חמש שעות לחוק ההסדרים, אפילו שש שעות.
מיכאל איתן: הייתי מוריד אולי שעתיים מחוק התקציב, ויהיו עשר שעות דיון לשני החוקים גם יחד.
אפי אושעיה: אדוני היושב-ראש, אני מציע דיון אישי.
אפי אושעיה: כל חבר כנסת שירצה ידבר בנושא התקציב, לפי הזמן שנחליט – שלוש, ארבע, חמש שעות.
אפי אושעיה: בנושא ההסתייגויות – נקבע מראש את שעת ההצבעה לשעה תשע-עשר בלילה, ונדע שבעשר בלילה מצביעים.
יצחק גאגולה: אני מקבל את ההצעה של אפי אושעיה.
נעמי חזן: קודם ידונו בחוק ההסדרים, בדיון אישי, ואחר כך בתקציב.
זאב בוים: דיון אישי, אבל נקבע את הזמן.
יוסי כץ: דיון אישי בחוק ההסדרים במשך שש שעות.
יוסי כץ: בתום שש שעות מפסיקים את הדיון.
יוסי כץ: לפי כללי המשחק הרגילים, על כל הסתייגות שלוש דקות, מפסיקים את הדיון אחרי שש שעות ועוברים לדיון בתקציב.
א' האן: כמה זמן ידונו בחוק התקציב?
יוסי כץ: ארבע שעות.
יוסי כץ: בדיון בתקציב תהיה חלוקה סיעתית.
יוסי כץ: שעת התחלת הדיון בעשר בבוקר.
א' האן: הזמינו את הכנסת ל-12, לפי בקשתו של יושב-ראש ועדת הכספים, אבל קודם כול יש מספר חוקים שהממשלה ביקשה להעביר.
אפי אושעיה: אין חוקים בקריאה ראשונה.
א' האן: חבר הכנסת אושעיה, גם בקריאה שנייה ושלישית, לפי התקנות, כדי שזה יעלה על סדר-היום, צריכה הממשלה לבקש, אי-אפשר להעלות את זה אוטומטית.
א' האן: היו חוקים בקריאה ראשונה, וחבר הכנסת אושעיה אומר שהיתה הסכמה לא להביא.
א' האן: היה חוק אחד שנתבקשתי להזכיר, וזה חוק התאגידים הביטחוניים, שזה היה פה.
אפי אושעיה: אריה האן, אל תעשה איפה ואיפה.
אפי אושעיה: יש הסכמה גורפת.
א' האן: נתבקשתי רק להביא את העובדות, אני לא קובע.
אפי אושעיה: למה אתה מפרט?
אפי אושעיה: אדוני המזכיר, יש סיכום בין מזכיר הממשלה, יושב-ראש הקואליציה, יושב-ראש הכנסת, ואי-אפשר להביא דברים חדשים.
יוסי כץ: אני מציע לממשלה לא להכניס עכשיו קריאות ראשונות.
יוסי כץ: רוצים תקציב, תרכזו את המאמץ בתקציב ובחוק ההסדרים, אל תביאו קריאות ראשונות.
יוסי כץ: אין לזה שום משמעות.
יוסי כץ: לא נזמן את הכנסת מוקדם יותר, הדיון יתחיל בשעה 12 ויימשך עד שש בבוקר בשלב א', שלב ב' משש בערב עד עשר בלילה, בעשר בלילה מתחילה ההצבעה.
יוסי כץ: קודם מצביעים על חוק ההסדרים, אחרי זה מצביעים על חוק התקציב, ובזה גומרים את הסיפור.
יוסי כץ: לא מביאים שום דבר אחר.
יוסי כץ: מי בעד סדרי הדיון, ירים את ידו.
יוסי כץ: מי ננמע?
יוסי כץ: בעד – רוב נגד – 1 נמנע – 1 סדרי הדיון נתקבלו.
יוסי כץ: בקשת יושב-ראש ועדת חוץ וביטחון להקדמת הדיון בהצעת חוק גנים לאומיים (שמורות טבע – אתרים לאומיים ואתרי הנצחה)
יוסי כץ: ועדת חוץ וביטחון מבקשת פטור מחובת הנחה להצעת חוק גנים לאומיים (שמורות טבע – אתרים לאומיים ואתרי הנצחה).
אנה שניידר: גם זה חלק מחוק ההסדרים.
יוסי כץ: מי בעד אישור הבקשה, ירים את ידו?
יוסי כץ: בעד – רוב נגד – 1
יוסי כץ: אושרה בקשת יו"ר ועדת חוץ וביטחון להקדמת הדיון בהצעת חוק גנים לאומיים (שמורות טבע – אתרים לאומיים ואתרי הנצחה).
יוסי כץ: יש טענת חריגה מגדר נושר הצעת חוק לתיקון פקודת מס הכנסה (מס' 134), התשס"ג-2002, הנדונה בוועדת הכספים.
יוסי כץ: מי טוען לחריגה מנושא?
יוסי כץ: נציבת מס הכנסה, בבקשה.
טלי ירון אלדר: אני אתאר את המצב שאנחנו נמצאים בו ואסביר למה אני חושבת שזה נושא חדש.
טלי ירון אלדר: אנחנו העברנו את הרפורמה במס הכנסה לפני 4-5 חודשים.
טלי ירון אלדר: במסגרת הרפורמה נדונו באריכות הנושאים שנמצאים פה על הפרק בנושא זכויות של עולים ומה יש ומה אין.
טלי ירון אלדר: הגענו להסדר שעבר לאחר מכן קריאה שנייה ושלישית בכנסת לפני כחמישה חודשים.
טלי ירון אלדר: מאז אנחנו פועלים לפי ההסדר הזה.
טלי ירון אלדר: לפני כחודש עבר תיקון לאותו תיקון, שנגע לקטעים מסוימים כמו לתיקון בקרנות נאמנות, כמו תיקון בנושאים בשוק ההון, ולחלוטין לא נגע בנושא העולים החדשים וההתייחסות לעולים החדשים.
טלי ירון אלדר: לא נגענו בו בסעיפים שונים, לא טיפלנו בו.
טלי ירון אלדר: מה שהובא כהסתייגות זאת הסתייגות לאותו תיקון, זאת אומרת לא הסתייגות לחוק המקורי אלא לתיקון.
טלי ירון אלדר: ההסתייגות לתיקון פותחת מחדש את כל הטיפול בכל הסעיפים של העולים החדשים שאכן יידונו, אבל יידונו בחקיקה המקורית ואושרו בקריאה שנייה ושלישית בכנסת.
טלי ירון אלדר: זאת הרחבה מוחלטת של כל הנושא של העולים החדשים, הטבות למגזרים נוספים.
יורי שטרן: אין שם שום הטבות.
טלי ירון אלדר: הטבות מעבר לחוק הקיים, מעבר למה שעבר ברפורמה.
טלי ירון אלדר: הרחבה מאוד משמעותית, שלא לדבר על העלויות, שלא קשורה לתיקון.
אנה שניידר: מבחינה פורמלית הנציבה צודקת בדבריה, אבל למען השקיפות וההגינות אני מוכרחה לומר, שבתוך התיקון הזה הוכנסו נושאים שלא היו בכחול.
אנה שניידר: כלומר היו תיקונים שאנחנו עומדים להניח על שולחן הכנסת מחר, עם תוספות ותיקונים שלא היו בכחול בנושאים אחרים.
אנה שניידר: ההסתייגות הזאת הוגשה לי אחרי שכבר נגמר הדיון בהצעת החוק, וגם כאן חשבתי שמן ההגינות קודם כל להביא את זה לוועדת הכספים לדיון.
אנה שניידר: מאחר שהועלתה טענת נושא חדש, התקנון מחייב אותנו להגיע לוועדת הכנסת.
אנה שניידר: כאן שוב למען השקיפות אני אומרת שיש בנוסח נושאים נוספים שלא נטענה לגביהם טענת נושא חדש, אבל הם חדשים.
יוסי כץ: האם המשמעות היא, שאם נדחה את הבקשה של הממשלה זה יחזור לוועדה ואז זה יהפוך להסתייגות?
אנה שניידר: תהיה הצבעה על ההסתייגות, והיה והוועדה תקבל את ההסתייגות זה ייכנס לתוך החוק.
יוסי כץ: האם ניתן לקבל הסכמת
יוסי כץ: כם לכך שזה לא יעבור מטעם ועדת הכספים כחלק מההצעה, אלא בתור הסתייגות למליאה?
אנה שניידר: זאת הסתייגות תקציבית ודרושים 50 חברי-כנסת.
יוסי כץ: מי הגיש את ההסתייגות הזאת?
אנה שניידר: חברי הכנסת יורי שטרן, צבי הנדל, מרינה סולודקין וגנדי ריגר.
אנה שניידר: יש כאן הסתייגות אחת שהיא בהחלט לא נושא חדש.
אנה שניידר: זאת ההסתייגות לסעיף 41, שבכלל לא צריך לדון כאן ועל זה אין ויכוח.
יוסי כץ: לא נדון בו.
יוסי כץ: דוקטור יורי שטרן, בבקשה.
יורי שטרן: כפי שאמרה היועצת המשפטית לכנסת, אנה שניידר, הממשלה בעצמה שברה את המסגרת של דיון טכני, כפי שהוצג לפני כמה שבועות על-ידי נציבות מס הכנסה כמן תיקונים טכניים לנוסח הרפורמה.
יורי שטרן: תוך כדי עיבודים עם הבנקים ועם השלוחות השונות גילו דברים.
יורי שטרן: היא הרחיבה כי היא הטילה מסים חדשים שלא היו קודם.
יורי שטרן: שכר דירה למשל.
טלי ירון אלדר: לא נכון.
יורי שטרן: המסגרת השתנתה על-ידי הממשלה עצמה, ובנוסף לכך אין ספק שבין הרפורמה לבין תקציב המדינה בחוק ההסדרים יש קשר אורגני.
יוסי כץ: אני מצביע על בקשת הממשלה להכיר בזה כנושא חדש.
יוסי כץ: מי בעד אישור בקשת הממשלה להכיר בזה כנושא חדש?
יוסי כץ: ה צ ב ע ה בעד – מיעוט נגד – רוב
יוסי כץ: לא אושר.
יוסי כץ: ועדת הכספים יכולה לדון בנושא.
יוסי כץ: בקשת יו"ר ועדת החינוך והתרבות לשינוי החלטת ועדת הכנסת
יוסי כץ: הנושא הבא הוא בקשת יו"ר ועדת החינוך והתרבות לשינוי החלטת ועדת הכנסת בדבר סעיף 65 להצעת חוק ההסדרים במשק המדינה.
זבולון אורלב: סעיף 65 בחוק ההסדרים אומר שהחוק ישונה.
זבולון אורלב: אם עד עכשיו בוגר שלוחה בארץ – דין התעודה שלו היה כדין בוגר השלוחה בחוץ לארץ, מציעה הממשלה לעשות הבחנה.
זבולון אורלב: תעודת בוגר אוניברסיטה בחו"ל טובה לכל דבר ועניין במדינת ישראל, ואילו תעודת בוגר השלוחה לא תהיה טובה בהכרח לענייני שכר ודירוג.
יוסי כץ: האם עושים הבחנה לפי כמות שעות הלימוד, מידת הרצינות של הלימודים?
זבולון אורלב: על-פי החוק שהתקבל בכנסת הקודמת, חוק השלוחות מחייב את השלוחות בשני הדברים.
זבולון אורלב: האחד, בכך שתוכנית הלימודים תהיה זהה לחלוטין לתוכנית הלימודים של אוניברסיטת האם, והרי אוניברסיטת האם גם לפי גרסת האוצר צריכה להיות מוכרת כאן בארץ גם לעניין שכר.
זבולון אורלב: הדבר השני, היקף הלימודים אסור שיפחת מהיקף הלימודים של סטודנט בישראל.
זבולון אורלב: כפי שגם אמרנו בוועדה, על סדר היום עומדות הרבה בעיות בנושא השלוחות.
זבולון אורלב: 62 חברי-כנסת חתמו על הצעת חוק לפיקוח אקדמי, הצעת החוק עברה בקריאה טרומית והיא עומדת בפני קריאה ראשונה.
זבולון אורלב: יש בעיה שהרבה שלוחות רוצות לעבור גיור ישראלי, להיות מוסדות ישראליים.
אבשלום וילן: גם לטביה?
זבולון אורלב: לטביה אף פעם לא היתה שלוחה.
זבולון אורלב: אלא שאותם מוסדות הם חברות למטרות רווח, ועדיין המועצה להשכלה גבוהה לא החליטה שמותר במדינת ישראל שיהיה מוסד ישראלי לכל דבר ועניין מגויר, אבל שהוא לא מלכ"ר, וגם על זה יש דיונים.
זבולון אורלב: אנחנו הצענו לאוצר הצעות שונות, כולל גם לקבל את החוק תוך שנה.
זבולון אורלב: התברר מעבודה שעשה מנהל המחלקה הכלכלית במרכז המידע והמחקר שלחוק הזה אין עלות, או כדבריו העלות היא זניחה ואין לה משמעות.
זבולון אורלב: הואיל ולחוק אין משמעות כספית לשנת 2003, אנחנו מבקשים רשות לפצל את החוק כדי שנוכל לדון בוועדת החינוך על כל המשמעויות ולעשות חקיקה כוללת, או שתסדיר מעמד אקדמי או שתסדיר מוסדות למטרת רווח.
אנה שניידר: אני רוצה להזכיר שוועדת הכנסת החליטה על פיצול הסעיף הזה והעברתו לוועדת החינוך, וגם החליטה שהוועדה צריכה להחזיר את החוק ביחד עם חוק ההסדרים מתוך ההנחה שיש לחוק הזה קשר לתקציב לשנת 2003.
אנה שניידר: כך גם אני סברתי כשהגשתי את הטבלה הראשונית של חוק ההסדרים.
אנה שניידר: לאחר מכן הבהירו לי שיש טענה שזה לא קשור לתקציב 2003, כלומר אין לו השפעה.
אנה שניידר: לכן הצעתי להם ללכת למרכז המחקר והמידע, שזה גורם אובייקטיבי מבחינת הכנסת, והואיל ויש עכשיו חוות דעת של מרכז המחקר והמידע ועדת הכנסת צריכה לתת את דעתה על ההחלטה הקודמת שלה.
יעל אנדורן: חוות הדעת מבוססת על נייר שלי.
יעל אנדורן: אני הוצאתי מכתב ליו"ר ועדת החינוך לגבי העלות ואני לא צירפתי שום נספח למכתב שלי, ולכן לדעתי חוות הדעת איננה נכונה כי היא מתבססת על נספח למכתב שאני מעולם לא נתתי.
יעל אנדורן: מכתבי מעולם לא נשלח עם שום מסמך, מכתבי נשלח כמו שהוא ובמכתב היה כתוב שטרם נקבעו הוראות המעבר.
יעל אנדורן: אין חולק על זה שלהצעת החוק הזאת יש משמעות תקציבית מאוד גדולה, גם בשנת 2003 אבל בוודאי שלגבי השנים 2004 ואילך.
יעל אנדורן: על כן ברור שהצעת החוק הזאת היא חלק מהמדיניות הכלכלית הכוללת של הממשלה.
יעל אנדורן: אני לא חושבת שמישהו מהנוכחים יכול להגיד שלהצעת החוק לא תהיה עלות תקציבית לשנת 2003, מן הסיבה הפשוטה שאיש איננו יודע, מכיוון שהעלות התקציבית בשנת 2003 נגזרת מהוראות המעבר שנקבעו.
יעל אנדורן: הוראות המעבר טרם גובשו, ולכן יסכים אתי מוחמד ממרכז המידע שישב אתי ביחד ובדקנו את זה וכן יו"ר ועדת החינוך שלא תהיה עלות תקציבית, מכיוון שעדיין אין הדבר ידוע.
יעל אנדורן: עמדת הממשלה שהציעה את הצעת החוק הזאת ביקשה שהדיון בסעיף הזה יהיה יחד עם הנושאים האחרים לדיון בוועדת הכספים.
יעל אנדורן: ועדת הכנסת החליטה שזה ילך לוועדה משותפת בראשות ועדת החינוך, בתנאי שהוועדה תסיים את עבודתה ותגיש אותו יחד עם חוק ההסדרים.
יעל אנדורן: במסגרת זו ועדת הכנסת העבירה שורה של חוקים, ביניהם חוק שנדון כרגע בוועדת הכלכלה בנושא הרכבת, שגם לו ברור שאין השלכה ישירה על תקציב 2003 אבל הוא עדיין חלק מהמדיניות הכוללת ולכן ועדת הכנסת היא זאת שהחליטה שזה כן יהיה חלק מחוק ההסדרים, למרות שהיא ידעה והיה מונח לפניה שהעלות התקציבית הישירה לא בהכרח תהיה בשנת 2003.
יעל אנדורן: אני רוצה לציין שהנושא עבר לוועדת החינוך בהמשך לבקשתו של יו"ר ועדת החינוך, שביקש שהנושא יידון בוועדה משותפת יחד עם חוק ההסדרים.
יוסי כץ: פחות מפריעה לי השאלה אם זה עולה סכום כסף מסוים, אלא הטענה של יו"ר ועדת החינוך שמתמחה בנושאים האלה היא שצריך אחת ולתמיד לקיים דיון בחקיקה במעמד של השלוחות, להסיק מסקנות ממה שקרה בעשור האחרון ולא לבוא עם קטע קטן שאולי יש לו משמעות תקציבית, אבל הוא עלול לגרום לעיוות שאחר-כך יהיה קשה לתקן.
יעל אנדורן: היו שני דיונים בוועדה המשותפת לוועדת החינוך ולוועדת הכספים.
יעל אנדורן: ההצבעה שהיתה לפני שעה היתה על נושא אחד בלבד, וזה מה שהועבר לוועדת הכנסת, והנושא הוא האם יש להצעת החוק מימון בשנת 2003.
יוסי כץ: מי בעד בקשת יו"ר ועדת החינוך והתרבות לפצל את הדיון?
יוסי כץ: ה צ ב ע ה בעד – רוב נגד – אין נמנעים – 1
אפי אושעיה: אני פותח את ישיבת ועדת הכנסת.
אפי אושעיה: לפנינו שני נושאים.
אפי אושעיה: האחד, פניית יושב-ראש ועדת הכספים בדבר טענות חריגה מגדר נושא הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2003), התשס"ג-2003, הנדונה בוועדת הכספים.
אפי אושעיה: הנושא השני, הסתייגות של סגן שר הבינוי והשיכון חבר-הכנסת מאיר פרוש להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2003), התשס"ג-2003.
אפי אושעיה: "במהלך הדיון בוועדת הכספים הועלתה הטענה כי הסתייגות זו חורגת מגדר הנושא של הצעת חוק ההסדרים והיא בבחינת "נושא חדש".
אפי אושעיה: בהתאם לסמכותה של ועדת הכנסת על-פי סעיף 120(א) לתקנון הכנסת, אנחנו נקיים דיון על ההסתייגות האמורה על סדר יומה של הוועדה על-מנת לקבוע אם מדובר בחריגה מגדר הנושא.
אפי אושעיה: גברתי היועצת המשפטית, בבקשה.